AUTOORIENTEERUMINE		      REGISTREERITUD EAL-is
								            Nr.     /AO  

2003.a. Eesti Autoorienteerumise Karikavõistluse IV etapp
Öine valikorienteerumisvõistlus “LÕUNARIST 2003”  
28. juunil 2003.a. Tartumaal

JUHEND

1.	Programm
•	Kolmapäeval, 11. juunil avaldatakse võistlusjuhend, algab registreerimine.
•	Neljapäeval, 26. juunil lõpeb madalama tariifiga registreerimine
•	Laupäeval, 28. juunil
* 21.00-22.20 	Dokumentide kontroll, tehniline kontroll
* 22.20-22.30	Lisaregistreerimine
* 22.30-22.55 	Eelinfo
* 23.00 		Esimese auto start

2.	Aeg ja Koht
2.1.	Võistlus toimub laupäeval, 28. juunil 2003.a. Tartumaa üldliikluseks avatud teedel. 
2.2.	Võistluskeskus, Ametlik Teadetetahvel ja võistluse lõpetamine Puhja Seltsimajas 
(Viljandi tee 14  Puhja alevik, Tartumaa).
2.3.	Info võistluse kohta tel. 051 18242 Tõnu Kraut või e-mailil andre@raudroos.ee
2.4.	Võistluse kodulehekülg asub http://www.auto.ee/sport/orienteerumine/index.html 

3.	Korraldaja
3.1	Võistluse korraldaja on MTÜ Spordiklubi Raudroos.
3.2	Peakohtunik Tõnu Kraut.  
3.3	Trass, tulemused Argo Vessmann.

4.	Määrang
4.1	Võistlus viiakse läbi käesoleva juhendi ja Autoorienteerumise Võistlusmääruse järgi.
4.2	Võistlus on 2003.a. Eesti Autoorienteerumise Karikavõistluse IV etapiks.

5. Võistluse kirjeldus
5.1	Võistluse liik – öine valikorienteerumine.
5.2	Stardijärjekorra määrab korraldaja, avaldatakse Ametlikul Teadetetahvlil.
5.3	Stardiintervall 1 minut.
5.4	Start on võistluskeskuses kohtunikulaua juures.
5.5	Ekipaaz saab oma ettenähtud stardiajal kohtunikult võistlusdokumendid, 
muuhulgas rajakaardi(d), kuhu on kantud KP-de asukohad. 
5.6	Rajakaardi üleandmise hetkest käivitub ekipaazi normaal- ja kontrollaeg. 
5.7	Ekipaazi ülesandeks on läbida kontrollaja jooksul võimalikult palju KP-sid.
5.8	KP-d läbitakse vabalt valitud järjekorras, iga esmakordselt läbitud KP annab ekipaazile preemiapunkte vastavalt paigalduse raskusastmele. 
5.9	Võistlejad peavad märkima läbitud KP-de paroolid ja läbimise kellaajad kontroll-lehele vastavatesse lahtritesse, kasutades rajakaardi KP asukohanumbreid (asukohanumbrid ei ole läbimise järjekorra numbrid).
5.10	Kui KP on kohtunikuga, tuleb peale parooli märkimist kontroll-leht esitada ka kohtunikule (kellaaja märgib sel juhul kohtunik).
5.11	3. ja 4. raskusastme KP-de leidmise hõlbustamiseks antakse koos kaartidega kaasa asukohta täpsustavad legendid (näiteks: “Üksik kuusk teest 120 m edelas”) kuid legendide vastavus KP-dele on määratlemata. 
5.12	KP-d, mille läbimine on kohustuslik, on tähistatud rajakaardil topeltääristusega.
5.13	Normaalaja pikkus A-kategooria trassil 2 tundi, B-kategooria trassil 1,5 tundi.
5.14	Normaalaja lõppedes käivitub ekipaazile lisaaeg, mille kasutamine annab ekipaazile karistuspunkte. Lisaaja pikkus mõlemal trassil 0,5+0,5+0,5= 1,5 tundi.
5.15	Ekipaazi finišeerimiseks loetakse kontroll-lehe üleandmise hetke kohtunikule võistluskeskuses kohtunikelaua juures.
5.16	Võistluse ametlik aeg on Eesti aeg, aega arvestatakse tundides ja minutites. 
5.17	Arvestuslik läbisõit võistlusel (kõikide KP-de läbimine optimaalseimal marsruudil)
•	A-kategooria  trassil ca 200 km.
•	B-kategooria trassil ca 150 km.

6.	Võistlusautod, võistlejad, võistlusklassid, varustus
6.1.	Võistelda on lubatud sõidukiga, mille juhtimiseks on vajalik B- kategooria juhiluba.
6.2.	Võistlusauto peab vastama Liiklusseadusega kehtestatud tehnonõuetele, eraldi kontrollitakse võistluse eel valgustusseadmete (sh. numbritulede) korrasolekut.
6.3.	Keelatud on installeerida auto külge töötulesid.
6.4.	Lubatud on igasugused lisamõõteriistad.
6.5.	Ekipaaz on kaheliikmeline, selle moodustavad vanusepiiranguta orienteeruja (kaardilugeja) ning B- kategooria juhiloaga piloot.
6.6	Arvestust peetakse kahes klassis. Ekipaazil on võimalik registreerumisel valida lihtsama (B-kategooria) ja raskema (A-kategooria) võistlustrassi vahel. 
6.7	Karikavõistluse punkte on võimalik saada ainult A-kategooria võistlustrassil.
6.8	Ekipaazil peab olema kirjutusvahend ja kell, soovitav varustus käsilamp, kaardilamp ja looduses liikumiseks sobiv riietus.

7.	Registreerimiseks vajalikud dokumendid:
7.1	Osavõtuavaldus (täidetakse kohapeal).
7.2	Võistlejakaart piloodil ja kaardilugejal (võimalik osta kohapeal, hind 50 kr., kehtib kõikidel EAL-is registreeritud autoorienteerumisvõistlustel 2003.a. lõpuni) 
7.3	Juhiluba (piloodil).
7.4	Auto registreerimistunnistus kehtiva tehnoülevaatuse märkega.
7.5	Auto kasutusõigust tõendav dokument (vajadusel).
7.6	Kehtiv liikluskindlustuse poliis.

8.	Registreerimine ja osavõtumaks
8.1	Registreeruda saab võistluse koduleheküljel oleva ankeedi alusel või vabade stardikohtade olemasolul kohapeal enne starti. 
8.2	Osavõtutasu (ekipaazi kohta):
* osavõtutasu laekumisel kuni 26.06.2003
A-kategooria trass 250 EEK, B-kategooria trass 150 EEK. 
* peale 26.06.2003 ja kohapeal enne starti (tasumisega ainult sularahas)
A-kategooria trass 300 EEK, B-kategooria trass 200 EEK.
8.3	Osavõtutasu saab maksta sularahas või ülekandega MTÜ SK Raudroos arveldusarvele 10220023388016 Eesti Ühispangas.
8.4	Võistlejatele, kelle osavõtutasu ei ole korraldajale laekunud 26. juuniks, ei kehti madalam tariif ja starti lubatakse neid peale täiendava summa tasumist. 
8.5	Registreerunud ekipaazi võistlusele mitteilmumise korral osavõtutasu ei tagastata.
8.6	Korraldaja võib tagastada kuni 90% makstud osalustasust, kui registreerunud ekipaaz teatab oma mitteosalemisest kuni 26.06.2003.
8.7	Starti lubatakse kuni 60 ekipaazi; võistlus toimub, kui startijaid on üle 5 ekipaazi.

9. 	Üldised kohustused
9.1	Autoga võib liikuda ainult teedel ja pinnasteedel. Teest kõrvale jääva KP leidmiseks (heinamaal, metsas, põllul vm, samuti liiklusmärkidega piiratud alal) võib liikuda ainult jalgsi, jättes võistlusauto kohta (soovitavalt sisselülitatud ohutuledega), kus see on nähtav ja ei sega muud liiklust. 
9.2	Kolmandate isikute viibimine võistlusautos võistluse ajal on keelatud.

10. 	Tulemuste arvestamine
10.1	Läbitud KP-ks loetakse korrektselt märgitud parool koos kellaajaga kontroll-lehe vastavas lahtris.
10.2	Loetamatu, vales lahtris või puuduva kellaajaga parool loetakse läbimata KP-ks.
10.3 	Iga läbitud KP väärtus on vastavalt raskusastmele:
a)	1.raskusaste – 4 preemiapunkti
b)	2.raskusaste – 6 preemiapunkti
c)	3.raskusaste – 8 preemiapunkti
d)	4.raskusaste – 10 preemiapunkti 
10.4 	Karistused ja karistuspunktid (ktp):
10.4.1	Lisaaja esimese 30 minuti kasutamine - 1 ktp iga 3 minuti eest.
10.4.2	Lisaaja teise 30 minuti kasutamine – 1 ktp iga 2 minuti eest.
10.4.3	Lisaaja viimase 30 minuti kasutamine – 1 ktp iga minuti eest. 
10.4.4	  Kohustusliku läbimisega KP mitteläbimisel saab ekipaaz karistuspunkte vastava       KP preemiapunktide kahekordses väärtuses.
10.4.5	  Kontrollaja (normaalaeg+lisaaeg) ületamine – diskvalifitseerimine.
10.4.6	  Kohtuniku poolt fikseeritud jäme LE rikkumine ja/või teedevälisel alal sõitmine –       diskvalifitseerimine.
10.4.7	  Kohtunike korralduste mittetäitmine – diskvalifitseerimine.
10.4.8	  Rajatähiste tahtlik rikkumine või teisaldamine – diskvalifitseerimine.
10.4.9	  Korraldajal on õigus karistada ekipaazi võistluselt eemaldamisega kontroll-lehele   kirjutatud kellaaegade järgi arvutusliku kiiruseületamise eest (kaardil lühimat sõidetavat teed mööda kahe KP vahel).
10.4.10	Lisaks võib korraldaja karistada ekipaazi muudel Võistlusmääruses märgitud juhtudel kuni võistluselt eemaldamiseni.

11.	Protestid
11.1	Protestide esitamise kord on määratud Võistlusmäärusega.
11.2	Protestimaks on 600.- EEK, mis tagastatakse protesti rahuldamise korral.

12. 	Autasustamine
12.1 	A-kategooria 3 parema ekipaazi liikmeid autasustatakse medali ja aukirjaga.
12.2	B-kategooria 3 parema ekipaazi liikmeid autasustatakse aukirjaga.
12.3	Kui ühe kategooria trassil osaleb 5 või vähem ekipaazi, kuulub autasustamisele ainult selle esikoht. 
12.4	Korraldaja ja võistluse toetajad võivad välja panna eriauhindu.

13.	Lisasätted
13.1	Kõik käesoleva Juhendi ja Võistlusmäärusega määratlemata küsimused lahendab peakohtunik kohapeal.